Terunyan, Kintamani, Bangli

Terunyan utawi Trunyan inggih punika silih tunggil désa sané magenah ring Kecamatan Kintamani, Kabupatén Bangli, Propinsi Bali. Désa Trunyan kadadosang silih tunggil désa Bali Aga, pateh sakadi Désa Tenganan miwah Désa Sembiran tur désa punika nampek ring Danu Batur. Krama désa Trunyan madué tradisi pemakaman layon sané kagenahang ring batu ageng sané madué pitu cekungan. Wénten adat désa Trunyan antuk tatacara nguburang mayat. Ring désa puniki wénten tigang sétra utawi sema manut soroh krama irika padem. Yéning pademnyané wajar layonné katutupin olih kain putih, kaupakarain, tur kagenahang ring sor punyan sané mawasta Taru Menyan sané genahnyané ring Sema Wayah. Yéning pademannyané nénten wajar (salah pati utawi ulah pati) sakadi kecelakaan, bunuh diri, miwah kapademang olih anak lianan, layonné kagenahang ring Sema Bantas. Antuk ngubur bayi miwah anak cenik utawi krama sané durung mawiwaha layonné kagenahang ring Sema Muda. Layon-layon punika kajéjérang tur nénten mabo krana wénten punyan Taru Menyan. Taru maartos punya, tur Menyan maartos miik. Punya puniki sané mawinan désa punika kawastanin Désa Trunyan.

Pamréntahan

Désa Dinas 
Wawidangan Désa Terunyan madué nem dusun utawi banjar dinas, inggih punika:

 Dusun Bunut
 Dusun Cemara Landung
 Dusun Madia
 Dusun Mukus
 Dusun Puseh
 Dusun Terunyan

Désa Adat 
Mawit adat ring Désa Terunyan punika kagenahin olih Désa Pakraman Terunyan, sané kakepah manados lima banjar adat, inggih punika:
Désa Pakraman Terunyan

 Banjar Bunut
 Banjar Madia
 Banjar Mukus
 Banjar Puseh
 Banjar Terunyan

Démografi 
Krama désa Terunyan ring warsa 2016 madué 1.389 lanang miwah 1.327 istri mawit sex ratio 104.

Galéri

Pustaka

Pranala jaba
  BPS Kabupaten Bangli
  Situs Resmi Kabupaten Bangli
  Situs Resmi Kecamatan Kintamani 
  Prodeskel Binapemdes Kemendagri 

Kategori:Désa ring Bali
Kategori:Désa ring Kabupatén Bangli